Γ.Σ. Νίκη Βόλου

Ο **Γυμναστικός Σύλλογος Βόλου «Η Νίκη»** είναι ελληνικό αθλητικό σωματείο το οποίο εδρεύει στη Νέα Ιωνία Μαγνησίας. Ιδρύθηκε στις 19 Αυγούστου 1924 ως «**Γυμναστικός Σύλλογος Προσφύγων**» και αποτελεί έναν από τους παλαιότερους αθλητικούς συλλόγους του Νομού Μαγνησίας και όλης της Θεσσαλίας γενικότερα. Αγωνίζεται με χρώματα το μπλε και το λευκό και χρησιμοποιεί ως έμβλημα τη θεότητα της αρχαιότητας Νίκη.

Διατηρεί ενεργά τμήματα ποδοσφαίρου, καλαθοσφαίρισης ανδρών και γυναικών, πετοσφαίρισης, στίβου, κολύμβησης, υδατοσφαίρισης ανδρών και γυναικών, καλλιτεχνικής κολύμβησης, ρυθμικής γυμναστικής, τριάθλου και τμήμα αγωνιστικής ποδηλασίας δρόμου με μεγάλες επιτυχίες και αξιόλογους αθλητές. Στο παρελθόν, διατηρούσε βραχύβια και τμήμα ποδοσφαίρου γυναικών.

## Ιστορία
### Ίδρυση του συλλόγου
130px|μικρογραφία|Το λογότυπο του Γ.Σ. Προσφύγων Βόλου
Ο Γυμναστικός Σύλλογος Νίκη Βόλου συστάθηκε επίσημα στις 19 Αυγούστου 1924 από τον Παντελή Μαγουλά του Απόλλωνα Σμύρνης, ο οποίος ήταν ο γενικός αρχηγός της ποδοσφαιρικής ομάδας και μαζί με τον Μαυρίκο Πανά, τον Απόστολο Παπάζογλου και τον Πρόδρομο Αντώνογλου, θεωρούνται οι πρωτεργάτες-ιδρυτές του συλλόγου. Με την υπ. αρ. 239 απόφαση της 19-8-1924, ο «**Γυμναστικός Σύλλογος Προσφύγων Βόλου**» εν συντομία, «**Προσφυγική**», καταχωρήθηκε ως πρώτη προσφυγική ομάδα στο βιβλίο Αναγνωρισμένων Σωματείων του Πρωτοδικείου Βόλου. Σκοπός της: «Η διάδοσης και επέκτασις της γυμναστικής εις πάσας τας κοινωνίας τάξεις των προσφύγων».  Ο πρώτος προσωρινός πρόεδρος του συλλόγου ήταν ο Πρόδρομος Αντώνογλου.

Το πρώτο επίσημο Διοικητικό Συμβούλιο αποτελούνταν από τους εξής: Πανάς, Αντώνογλου, Παπάζογλου, Μπακουλάκης, Παπαδημητρίου, Οικονομίδης, Μαγουλάς.

Η επωνυμία «Προσφυγική» δεν είχε καλό άκουσμα, καθώς η λέξη «πρόσφυγας» εξέφραζε απαξίωση και περιφρόνηση στο γενικότερο κλίμα άρνησης της εποχής. Η μετονομασία ήταν πλέον ανάγκη επιτακτική. Μετά από πολλές συζητήσεις και διαφωνίες για την ονομασία και λόγω του ότι η «Νίκη» ήταν το έμβλημα του «Πανιωνίου Σμύρνης» αποφασίστηκε να δοθεί το όνομα «Νίκη» στην ομάδα, που εξέφραζε συνολικά τον ιδεολογικό και ψυχικό κόσμο των προσφύγων. Η (υπ. αρ. 893) απόφαση τροποποίησης 21-9-1926 και η επίσημη καταχώριση (υπ. αρ. 299) στις 5-10-1926 στα βιβλία του Πρωτοδικείου Βόλου επισημοποίησαν την ονομασία «Γυμναστικός Σύλλογος η Νίκη». Τα πρώτα γραφεία στεγάζονταν στην παραλία (Αργοναυτών και Αγίου Νικολάου). Παράλληλα, άλλαξαν τα χρώματα της ομάδας και από τα βυζαντινά χρώματα, υιοθετήθηκαν τα χρώματα της ελληνικής σημαίας ως επίφαση και επιβεβαίωση της ελληνικότητας του μικρασιατικού κόσμου.

## Ενεργά Αθλητικά Τμήματα
### Τμήμα Ποδοσφαίρου

### Τμήμα Καλαθοσφαίρισης

### Τμήμα Πετοσφαίρισης

### Τμήμα Υδατοσφαίρισης

### Τμήμα Στίβου
Το τμήμα στίβου είναι ένα από τα νέα τμήματα τα οποία φιλοδοξεί να αναπτύξει ο σύλλογος το οποίο ξεκίνησε την πορεία του το 2008. Κατά την αξιολόγηση των ελληνικών συλλόγων στίβου που εκδίδει κάθε Νοέμβριο ο Σ.Ε.Γ.Α.Σ. ο σύλλογος της Μαγνησίας έχει αξιολογηθεί ως ακολούθως πανελλαδικά:

### Τμήμα Κολύμβησης

### Τμήμα Ρυθμικής Γυμναστικής
Το τμήμα ρυθμικής γυμναστικής δημιουργήθηκε το 2010. Αγωνιστικά άρχισε να αναπτύσσεται από το 2022 και έπειτα, με την υποστήριξη των προπονητριών Ιωάννας Γαλλιού και Σταυρούλας Μέλλη, οι οποίες δημιούργησαν την υποδομή, ώστε το τμήμα να αναγνωριστεί και επίσημα από την Ελληνική Γυμναστική Ομοσπονδία το 2023. Από τότε μέχρι σήμερα, το τμήμα έχει μια σταθερά ανοδική πορεία. Κάθε χρόνο οι αθλήτριες της Νίκης συμμετέχουν ενεργά σε πολλές αθλητικές διοργανώσεις και πανελλήνια πρωταθλήματα Ρυθμικής Γυμναστικής.

### Τμήμα Ποδηλασίας
μικρογραφία|Αθλητές τμήματος ποδηλασίας Γ.Σ.ΒΟΛΟΥ "Η ΝΙΚΗ"
Το τμήμα αγωνιστικής ποδηλασίας δρόμου του Γ.Σ. Νίκης Βόλου ξεκίνησε το 1956 ύστερα από πρωτοβουλία του Γρηγόρη Λεύκελη. Οι αθλητές: Νίκος Αδαμάσογλου, Όμηρος Κολτσιδόπουλος, Βασίλης Καραβασάνης, Αλέξανδρος Απάκης, Μίμης Ραφτόπουλος και Αντώνης Κεσμετζής απάρτιζαν την πρώτη ποδηλατική ομάδα της Νίκης. Προπονητής ο Ιωαννίδης, που στην προπόνηση τους ακολουθούσε με μηχανάκι, ενώ στους αγώνες ο Δημητρίου με το φορτηγό μάζευε όποιον αθλητή είχε πρόβλημα και δεν μπορούσε να συνεχίσει. 

Το 1960 σε αγώνες προς τιμήν του Νικολάου Πλαστήρα, οι αθλητές Λεύκελης και Αδαμάσογλου έκαναν την κούρσα Αθήνα-Καρδίτσα και τερμάτισαν στους δέκα πρώτους αθλητές. Ο σύλλογος το ίδιο έτος έδινε 100 δραχμές για την ενοικίαση ποδηλάτων για αγώνες. Το 1968 ο Γρηγόρης Λέυκελης ανέλαβε τον ρόλο του προπονητή και οι ποδηλάτες της Νίκης άρχισαν να διακρίνονται.

Το 1983 ο αθλητής της Νίκης, Νίκος Πολύζος, συμμετείχε με την φανέλα της Εθνικής σε Βαλκανικούς αγώνες στην Τουρκία και τερμάτισε 7ος. Ο ίδιος αθλητής το 1985, έχοντας προπονητή τον Γ. Ζαφειρίου, κατάφερε να πάρει την 1η θέση στη Βαλκανιάδα και ήταν 4ος σε Ευρωπαϊκό Αγώνα της Γερμανίας. 

Στο τέλος της δεκαετίας του 1990 όπου το άθλημα της ποδηλασίας ήταν σε πάρα πολύ υψηλό επίπεδο, ο σύλλογος έγινε από τους πιο δυνατούς στην Ελλάδα, με επιτυχίες σε πανελλήνια πρωταθλήματα, διεθνείς, διασυλλογικούς καθώς και σε πολλούς άλλους αξιόλογους ποδηλατικούς αγώνες υψηλού επιπέδου. Το 2000, ο Μηνάς Μαλάτος χάρισε δύο μεγάλες διακρίσεις στην Νίκη, κερδίζοντας το Πανελλήνιο πρωτάθλημα και το χρυσό στο Βαλκανικό.

Ποδηλάτες του Γ.Σ. Νίκη Βόλου οι οποίοι ξεχώρισαν με τις επιτυχίες τους στο άθλημα είναι οι: Τζήμος Στέργιος και Μπερμπέρης Ευάγγελος οι οποίοι εκτός της προσφοράς τους στο σύλλογο προσέφεραν και με τα χρώματα της Εθνικής ομάδας ποδηλασίας δρόμου σε διεθνείς αγώνες καθώς και σε παγκόσμια πρωταθλήματα - UCI elite. Το 2009 το τμήμα ποδηλασίας έπαψε να λειτουργεί, ενώ ανακοινώθηκε τον Δεκέμβριο του 2018 ότι το τμήμα θα επαναλειτουργήσει. 

Από το 2019 μέχρι σήμερα, έχει 15 αθλητές και ειδική αναγνώριση από την Γενική Γραμματεία Αθλητισμού. Περιλαμβάνει Ακαδημία, Προαγωνιστική ομάδα, Αγωνιστική ομάδα ορεινής ποδηλασίας και ποδηλασίας Δρόμου και τμήμα ενηλίκων και αθλητών Μάστερ. Με την επανεκκίνηση του τμήματος το 2019, καταγράφονται πολλές επιτυχίες σε διασυλλογικούς αγώνες και η κατάκτηση του πρωταθλήματος Μάστερ Κεντρικής Ελλάδος στην ορεινή ποδηλασία από την αθλήτρια Μαρία Κεχαγιά. 

Από το 2019 έως το 2024 υπεύθυνος του τμήματος ήταν ο Σπύρος Μορφόπουλος. Το 2024 η νέα διοίκηση του συλλόγου ξεκίνησε την συνεργασία με τον καταξιωμένο προπονητή Δημήτρη Χίο, που ως αθλητής έχει καταγράψει εθνικές και διεθνείς διακρίσεις και παράλληλα ως προπονητής έχει διατελέσει και Ομοσπονδιακός. Άμεσος συνεργάτης του είναι ο Πρωταθλητής Στέφανος Κλόκας.

### Τμήμα Τριάθλου
Το τμήμα τριάθλου της Νίκης Βόλου είναι επίσημο μέλος της Τριαθλητικής Ομοσπονδίας Ελλάδας (ΤΟΕ) από τις 28 Μαρτίου 2023 και αριθμεί 11 αθλητές και αθλήτριες. Το ίδιο έτος ανέδειξε ασημένιο πρωταθλητή Ελλάδος στο αντίστοιχο πανελλήνιο πρωτάθλημα, τον Μάνο Φώτη.

### Τμήμα eSports
Το τμήμα eSports της Νίκης Βόλου ιδρύθηκε τον Νοέμβριο 2021 και λειτουργεί υπό την αιγίδα της Π.Α.Ε. Νίκη Βόλου.

## Ανενεργά Αθλητικά Τμήματα
### Τμήμα Ποδοσφαίρου Γυναικών
Το τμήμα γυναικείου ποδοσφαίρου της Νίκης Βόλου δημιουργήθηκε τον Απρίλιο του 2018. Ύστερα από λίγους μήνες το τμήμα έπαψε να υφίσταται.

### Τμήμα Πετοσφαίρισης Ανδρών
Το τμήμα πετοσφαίρισης ανδρών συγκροτήθηκε για πρώτη φορά το 1946. Δεν είχε μεγάλη διάρκεια ζωής, καθώς διαλύθηκε στα μέσα της δεκαετίας του 1950, γιατί η ομάδα μπάσκετ ανδρών συγκέντρωνε το μεγαλύτερο ενδιαφέρον των φιλάθλων.

### Τμήμα Πυγμαχίας
Το τμήμα ιδρύθηκε το 2012 με προπονητή τον Μάριο Ρηγάκη και χώρο προπόνησης την ειδική αίθουσα του Πανθεσσαλικού Σταδίου. Τα τελευταία χρόνια το τμήμα είναι ανενεργό.

## Τρόπαια Ομαδικών Αθλημάτων
### Τμήμα ποδοσφαίρου ανδρών

### Τμήμα καλαθοσφαίρισης ανδρών

### Τμήμα καλαθοσφαίρισης γυναικών

### Τμήμα πετοσφαίρισης γυναικών

### Τμήμα υδατοσφαίρισης

## Αθλητικές Εγκαταστάσεις
### Πλατεία Βασιλέως Γεωργίου Α΄ (1924–1930)
Το τμήμα ποδοσφαίρου του Γ.Σ. Νίκη Βόλου χρησιμοποιούσε ως αγωνιστική έδρα την πλατεία Βασιλέως Γεωργίου Α΄ (το σημερινό πάρκο του Αγίου Κωνσταντίνου στο Βόλο). Τα αποδυτήρια βρίσκονταν στο «Καρτάλιο», γωνία Πολυμέρη και Κασσαβέτη.

### Γήπεδο «Παντελής Μαγουλάς»

### Κλειστό Γυμναστήριο Νέας Ιωνίας Μαγνησίας «Η Σμύρνη»

### Δημοτικό Κολυμβητήριο Νέας Ιωνίας «Βασίλης Πολύμερος»
Το κολυμβητήριο εγκαινιάστηκε το 2004, για τις ανάγκες των Θερινών Ολυμπιακών Αγώνων του 2004 και πήρε την ονομασία του από τον Βολιώτη Ολυμπιονίκη, Βασίλη Πολύμερο.

Το 2006 φιλοξενήθηκε εκεί το 27ο Ευρωπαϊκό Πρωτάθλημα Ενόργανης Γυμναστικής Ανδρών – Εφήβων και το αντίστοιχο 26ο Γυναικών-Νεανίδων. Το σύγχρονο αυτό κολυμβητήριο χρησιμοποιήθηκε για τις ανάγκες του Παγκόσμιου Πρωταθλήματος Υδατοσφαίρισης Νέων Ανδρών 2013, World League Γυναικών 2012, Συγχρονισμένης Κολύμβησης Νεανίδων 2012 και Παγκόσμιο Πρωτάθλημα Υδατοσφαίρισης Νέων Γυναικών.

Πραγματοποιούνται Εθνικά Πρωταθλήματα και δεκάδες αγώνες διαφόρων επιπέδων και φιλοξενούνται εκεί δραστηριότητες συλλόγων του Δήμου Βόλου (κολύμβηση, υδατοσφαίριση).

Περιλαμβάνει Κλειστή πισίνα (50Χ20μ), κερκίδα 350 θεατών, Πισίνα εκμάθησης (13Χ10μ), κατάλληλη για βρεφική κολύμβηση και προγράμματα προετοιμασίας για τον τοκετό. Στις εγκαταστάσεις περιλαμβάνονται αποδυτήρια ανδρών-γυναικών, ντουζιέρες, χώροι αναμονής, αναψυκτήριο και κοινόχρηστες τουαλέτες. Κατά τους χειμερινούς μήνες ο χώρος της πισίνας και στα αποδυτήρια θερμαίνεται.

### Πανθεσσαλικό Στάδιο

## Διοίκηση
### Νομικές Οντότητες
#### Ερασιτεχνικές Νομικές Οντότητες

#### Επαγγελματικές Νομικές Οντότητες

### Διοικητικό Συμβούλιο

### Έφοροι αθλητικών τμημάτων

### Πρόεδροι

## Λογότυπο

Αρχείο:Niki Volos.png|Έως το 2018
Αρχείο:Νίκη Βόλου.svg|2018-σήμερα
Αρχείο:Niki Volos 100 years logo.png|Επετειακό λογότυπο για τα 100 χρόνια του συλλόγου 


## Φίλαθλοι
### Σύνδεσμοι φιλάθλων
Οι φίλαθλοι της Νίκης Βόλου είναι από τους πιο πιστούς στη χώρα και η στήριξή τους απέναντι στην ομάδα τους έχει αναγνωριστεί στο πανελλήνιο. Και αυτό διότι η ομάδα τους θεωρείται γι' αυτούς κομμάτι του Ελληνισμού και των ξεριζωμένων πατρίδων. 

Ο παλαιότερος σύνδεσμος φιλάθλων είναι ο **Όμιλος Φιλάθλων Νίκης Βόλου** ο οποίος ιδρύθηκε το 1974. Ο σύνδεσμος αυτός χαρακτηρίζεται ως ένας σύνδεσμος που τα μέλη του είναι παλαιότερων εποχών, αλλά πιστά στα ιδανικά της ομάδας τους.

Ένας μεταγενέστερος σύνδεσμος οπαδών είναι το **Blue Club Θύρα 3 «Π. Ντοκούζης»**. Ο σύνδεσμος αυτός δημιουργήθηκε το 1985 από οπαδούς της Νίκης από Βόλο και Νέα Ιωνία. Επίσης, στην ονομασία του συνδέσμου γράφεται το όνομα ενός εκ των ιδρυτικών μελών του, ο οποίος έχασε τη ζωή του σε τροχαίο δυστύχημα το 1997. Η αρχή αυτού του συνδέσμου είναι να διατηρήσει αιώνια τα ιδανικά και τα χαρακτηριστικά της Νίκης Βόλου. Το 2020, χαρακτηρίστηκε ως ένας εκ των 10 αναγνωρισμένων συνδέσμων πανελληνίως.

Λίγα χρόνια αργότερα, το 1994, ιδρύεται ένας άλλος σύνδεσμος οργανωμένων οπαδών, οι **Blue Angels**. Στον σύνδεσμο αυτόν τα μέλη του χαρακτηρίζουν το νεανικό οπαδικό κίνημα. Επίσης, ακολουθούν την ομάδα όπου και να παίζει και είναι πιστοί σε αυτήν. Ο σύνδεσμος αυτός δεν έχει αναγνωριστεί ακόμη.

Μάλιστα η ομάδα στηρίζεται και εκτός νομού Μαγνησίας. Υπάρχουν σύνδεσμοι φιλάθλων σε Αθήνα και Θεσσαλονίκη.

### Γνωστοί φίλαθλοι
*Καλλιτέχνες:
:: Λαυρέντης Μαχαιρίτσας, μουσικός 

*Αθλητές:
:: Δημήτρης Μπαλάφας, πρώην ποδοσφαιριστής της Νίκης Βόλου, προπονητής 
:: Άγγελος Αργύρης, πρώην ποδοσφαιριστής της Νίκης Βόλου 
:: Δημήτρης Κοκκινάκης, πρώην ποδοσφαιριστής της Νίκης Βόλου  
:: Γιάννης Παφλιάς, πρώην ποδοσφαιριστής και αρχηγός της Νίκης Βόλου, προπονητής 

## Αντιπαλότητες και Φιλικές Σχέσεις

Εδώ και οχτώ δεκαετίες η Νίκη Βόλου έχει αντιπαλότητα με τον Ολυμπιακό Βόλου στο γνωστό «Ντέρμπι του Βόλου» και με τη γειτονική Α.Ε.Λ..

Τα τελευταία χρόνια έχει δημιουργήσει άριστες σχέσεις με την ΑΕΚ, και τον Ηρακλή Θεσσαλονίκης, ενώ διατηρεί και καλές σχέσεις, με τον Πανιώνιο και τον Απόλλων Σμύρνης κυρίως λόγω των προσφυγικών τους καταβολών. Έχει επίσης πολύ καλές σχέσεις με τον ΟΦΗ και τον Π.Α.Σ. Γιάννενα.

## Ραδιόφωνο
Ο ανεπίσημος ραδιοφωνικός σταθμός της Νίκης Βόλου είναι ο **Blue Heart 105.1** (πρώην Blue Star FM).

## Παραπομπές


## Πηγές
* Θανάσης Βογιατζής, *Η Νίκη μας και πάλι πρωτάθλημα θα πάρει!...*, Εκδόσεις Σύγχρονη Εποχή, Αθήνα 2020
* Αγγελική Θανασούλη, *Ένας Αιώνας Νίκη Βόλου 1924-2024*, Εκδόσεις Καρεκλίδη, Βόλος 2025
* Αναστασία Αθανασιάδου - Κυριακή Δανιηλίδου,  *Γυμναστικός Σύλλογος "Η ΝΙΚΗ" από την Ιωνία...στη Νέα Ιωνία*, Πολιτιστική Εστία Μικρασιατών Νέα Ιωνίας Μαγνησίας ΙΩΝΕΣ, Βόλος 2002

## Εξωτερικοί σύνδεσμοι
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Blue Heart 105.1, ιστοσελίδα του ραδιοφώνου της Νίκης Βόλου
* Πανθεσσαλικό Στάδιο, πληροφορίες στον ιστότοπο Stadia.gr
* Γήπεδο «Παντελής Μαγουλάς», πληροφορίες στον ιστότοπο Stadia.gr

*
Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Μαγνησίας
Κατηγορία:Ελληνικοί προσφυγικοί αθλητικοί σύλλογοι
Κατηγορία:Αθλητικοί σύλλογοι διασποράς
Κατηγορία:Ανενεργές γυναικείες ποδοσφαιρικές ομάδες Ελλάδας
Κατηγορία:Ελληνικοί σύλλογοι στίβου
Κατηγορία:Ελληνικοί σύλλογοι πυγμαχίας
Κατηγορία:Ελληνικοί σύλλογοι ποδηλασίας
Κατηγορία:Ελληνικοί σύλλογοι ρυθμικής γυμναστικής
Κατηγορία:Ιδρύσεις αθλητικών συλλόγων το 1924
Κατηγορία:Βόλος